NABI
తొలి అఫ్ఘాన్‌ ప్లేయర్‌గా నబి చరిత్ర
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌) వేలం బెంగళూర్‌లో నిర్వహించగా మొత్తం 351 మంది ఆటగాళ్లు వేలంలో ఉన్నారు.ఇందులో 76 మందిని ఈ వేలంలో కొనుగోలు చేశారు.ఈ వేలంలో టీమిండియా సీనియర్‌ ఆటగాళ్లకు నిరాశ ఎదురైంది.తొలిసారి ఐపిఎల్‌ వేలం బరిలో నిలిచిన అఫ్ఘనిస్థాన్‌ మాత్రం ఆకట్టుకుంది.ఐపిఎల్‌ వేలంలో అప్ఘనిస్థాన్‌ ఆటగాళ్లు మెరిశారు.అసోసియేట్‌ దేశంగా అతి కొద్ది మంది సభ్యులతో తన అదృష్టాన్ని పరీక్షించుకునేందుకు తొలిసారి ఐపిఎల్‌ వేలంలో నిలిచిన అప్ఘనిస్థాన్‌ వేలంలో కూడా అదే స్థాయిలో ఆకట్టుకుంది.ఐపిఎల్‌ వేలంలో ఉన్న అప్ఘనిస్థాన్‌కు చెందిన మొహ్మద్‌ నబి,రషీద్‌ ఖాన్‌లను ప్రాంచైజీలు కొనుగోలు చేశాయి.ఈ ఇద్దరు ఆటగాళ్లను సన్‌ రైజర్స్‌ హైదరాబాద్‌ కోనుగోలు చేసింది.మొదట మొహ్మద్‌ నబిని 30 లక్షలకు కొనుగోలు చేసిన సన్‌ రైజర్స్‌ హైదరాబాద్‌ ప్రాంచైజీ,ఆ తరువాత లెగ్‌ స్పిన్నర్‌ రషీద్‌ ఖాన్‌ను 4 కోట్ల ధర వెచ్చిందింది.అప్ఘనిస్థాన్‌ క్రికెట్‌ జట్టలో నబీ ఆల్‌ రౌండర్‌గా సత్తా చాటుతున్నాడు. ఐపిఎల్‌ వేలంలో నబిని సన్‌ రైజర్స్‌ మొదట కొనుగోలు చేయడం ద్వారా ఐపిఎల్‌ల్లో అడుగుపెట్టబోతున్న తొలి అప్ఘన్‌ ప్లేయర్‌గా నబి గుర్తింపు పొందాడు.కుడి చేతి వాటం ఆటగాడైన నబి,ఆఫ్‌ బ్రేక్‌ బౌలర్‌ కూడా.అప్ఘనిస్థాన్‌ తరుపున 72 వన్డేలు ఆడిన నబీ 1724 పరుగులు చేయగా,73 వికెట్లు తీసుకున్నాడు.ఇక రషీద్‌ ఖాన్‌ విషయానికి వస్తే తన ప్రదర్శనతో ఆకట్టు కోవడంతో సన్‌ రైజర్స్‌ అతనికి భారీ మొత్తంలో చెల్లించింది.అప్ఘనిస్థాన్‌ తరుపున ఇప్పటి వరకు రషీద్‌ 18 వన్డేల్లో 11 వికెట్లు తీసుకున్నాడు.రషీద్‌ ఖాన్‌ అత్యుత్తమం 21 పరుగులు ఇచ్చి 4 వికెట్లు దక్కించుకున్నాడు.రషీద్‌ ఇప్పటి వరకు 21 టి 20 మ్యాచ్‌ల్లో 31 వికెట్లను సాధించాడు.